
ДО							
ОБЩИНСКИ СЪВЕТ						
П О М О Р И Е


ДОКЛАДНА  ЗАПИСКА

От  Адам Георгиев Адамов
Председател на  Общински съвет – Поморие


Относно: Закупуване на сметосъбиращ камион от „Чистота Поморие“ ЕООД

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Община Поморие е едноличен собственик на капитала на „Чистота Поморие“ ЕООД.

„Чистота Поморие“ ЕООД представлява публично предприятие по смисъла на чл. 2, ал. 1 от Закона за публичните предприятия, като Общинският съвет изпълнява функциите на Общо събрание /едноличен собственик на капитала/ на дружеството.  

В деловодството на Общински съвет – Поморие е постъпила Докладна записка от инж. Ивайло Димитров – Управител на „Чистота Поморие“ ЕООД – гр. Поморие, заведена с рег. №ОС-527/01.07.2025г.

В докладната се посочва, че сметосъбиращ камион на дружеството, с който шест дни седмично се обслужват гр. Ахелой и гр. Каблешково, е аварирал и не може да бъде отремонтиран в кратък срок, поради липса на резервна част за същия.

Предлага се закупуване на употребяван сметосъбиращ камион марка „МАН“, модел TGS 26.320 за сумата от 88 000 лева без ДДС, със средства на „Чистота Поморие“ ЕООД. Заявено е, че дружеството разполага с необходимата сума за закупуване на камиона.

В докладната е посочено, че сметосъбиращата машина е в полза на дружеството предвид необходимостта от постепенно обновяване на автопарка на същото, като обновяване на автопарка е заложено и в петгодишната бизнес-програма на дружеството.

Въз основа на горепосоченото ви предлагам да вземем следното

РЕШЕНИЕ:

I. На основание чл.21, ал.1, т.8 от Закона за местното самоуправление и местната администрация и  чл.22, ал.1 от Наредба 10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност, Общински съвет – Поморие дава съгласие „Чистота Поморие“ ЕООД да закупи за нуждите на дружеството употребяван сметосъбиращ камион марка „МАН“, модел TGS 26.320 за сумата от 88 000 лева без ДДС.

II. Общински съвет – Поморие, на основание чл.60, ал.1 от АПК, допуска предварително изпълнение на настоящото решение, с оглед спешната необходимост от заместващ автомобил за сметосъбиране и опасността от забавяне или преустановяване на сметосъбирането в разгара на летния сезон.


Приложение:

1. Докладна записка от инж. Ивайло Димитров – Управител на „Чистота Поморие“ ЕООД – гр. Поморие, заведена с рег. №ОС-527/01.07.2025г..
2. Оферти.




С уважение,


АДАМ АДАМОВ							

